Rikunarita-ORG/Wikinium huggingface dataset:
# Lagh de Ginevra

|  |  |
| --- | --- |
|  | Quest articol chì l'è scrivuu in lombard, grafia milanesa. |

El Lagh de Ginevra
El **Lagh de Ginevra** o **Lagh Leman** (in franzes *lac Léman* o *lac de Genève*, in arpitan *lèc Lèman*) l'è 'l lagh pussee grand de la Svizzera e de l'Europa occidentala. El se troeuva in sul confin in tra la Franza e la Svizzera. L'è per el 40% in l'Alta Savoja e per el 60% in Svizzera.
# Mar Egee

|  |  |
| --- | --- |
|  | Quel articul chì l'è scrivüü in Lumbard, cun l'urtugrafia insübrica ünificada.
 |

'L **mar Egee** (in grech: Αιγαίο Πέλαγος, *Aigaío Pélagos*, [eˈʝeo ˈpelaɣos], in türch: *Ege Denizi* ) l'è un mar che l'è part del mar Mediterani e 'l se tröva intra la part sud de la penisula balcanega e quela ovest de l'Anatolia. In alter parol, intra la Grecia e la Türchia. A nord l'è tacaa al mar di Marmara e donca cun 'l mar Negher per via de l'istrec di Dardanel ed il Bosfur. Int 'l mar Egee gh'è i isul egej, e a sud a gh'è i isul de Creta e Rod.

L'Egee l'è cugnussüü tradiziunalment cun 'l nom de *Arcipelagh* (in grech antigh, *Αρχιπέλαγος*, dal grech *πέλαγος*= mar), nom che pöö i hann tacà a druvà per ciamà i so isul, e adess l'è druvaa per indicà un qualsìa grüp d'isul.